འདིར་བསྟན་པ་ནི་གཟུངས་སྔགས་དང་སྲུང་འཁོར་གྱི་ནུས་པས་ཕྲུ་གུ་ཆུང་ཆུང་ངམ་བྱིས་པའི་ཚེ་སྲོག་ལ་བར་གཅོད་གདོན་བགེགས་ཀྱིས་མི་ཐེབས་པར་ལུས་སྲོག་སྲུང་ཞིང་ནད་མེད་ཚེ་བསྲིང་ཡོང་པའི་ཐབས་བསྟན་པར་བྱ་བ་སྟེ།བྱིས་པ་བཙས་མ་ཐག་ཏུ་མར་དང་རྒྱམ་ཚྭ་དང་ལྡན་པའི་ཆུས་ལུས་བཀྲུ་བར་བྱ་བ་དང་།དེ་ནས་མངལ་ནས་བྱུང་བའི་སྡུག་བསྔལ་གྱིས་ཉོན་མོངས་པ་ལ་བ་ལ་དང་འབྲུ་མར་གྱིས་བཀྲུའོ།།དེའི་འོག་ཏུ་བྱིས་པའི་རྣ་བའི་དྲུང་དུ་རྡོ་གཉིས་བརྡུངས་པའི་སྒྲ་བསྒྲག་གོ།དེ་ནས་བྱིས་པའི་གཡོན་ཕྱོགས་ནས་སྔགས་འདི་བརྗོད་དོ།།ཨཱང་གད་ཨཱང་གད་སམ་བྷ་བ་སི།ཧྲྀ་ད་ཡཱ་ཨ་བྱིད་ཛ་སོ།ཨཱད་མ་བེ་སུ་ཏྲ་ན་མཱ་སི།ས་ཛ་བ་ཤ་ར་ད་ན་ཤ་ཏམ།ཤ་ཏཱ་པུ་ཤ་ཏ་བར་ཤོ་ས།དྷིར་དྒིར་གྷམ་ཡུ་ར་བ་ས་ནུ་ཧི།ན་ཀྵ་ཏྲ་ཎི་ཏྲི་ཤོ་རཱ་ཏི།ར་ཧ་ཤྴ་ད་ཏྭཱ་བི་རཀྵ་ཏུ།དེ་ནས་བྱིས་པ་དེ་ནད་མེད་ཅིང་བདེ་བར་འགྱུར་བ་ཡིན།ཞེས་གསུངས་པ་དང་།ཡང་ན་བྱིས་པའི་ཤ་མདོག་གསལ་བར་འགྱུར་བའི་ཕྱིར་དུ་དྲི་བཟང་པོ་ཡོད་པའི་སྤོས་ཆུ་དྲོ་འཇམ་གྱིས་ལྟེ་བ་ཕུད་པའི་ལུས་ཀུན་དག་པར་བཀྲུ་བ་དང་།གསུང་གི་ས་བོན་འཇོག་པ་དང་སྨྲ་བ་ལ་མཁས་པར་འགྱུར་བ་རྟེན་འབྲེལ་གྱི་ཕྱིར་དུ་ལྕེ་ཐོག་ཏུ་གུར་གུམ་སྦངས་པའི་ཆུས་གསུང་གི་ས་བོན་ཧྲཱིཿཡིག་ཅིག་འབྲི་ལ།ས་བདག་སོགས་ཀྱི་གནོད་པ་ཐུབ་པའི་ཆེད་དུ་གླ་རྩིའི་ཆུ་བླུད།བློ་དང་ཚེ་སྟོབས་སོགས་བསྐྱེད་པའི་ཕྱིར་དུ་ཤུ་དག་དང་གླ་རྩི།ཨ་རུ་ར།གསེར་གྱི་བྱེ་མ།ཡུངས་ཀར་རྣམས་སྦྲང་ངམ་མར་དང་སྦྱར་བ་སྦྱིན་པར་བྱའོ།།